Document ID: 32009R0146

KOMISJONI MÄÄRUS (EÜ) nr 146/2009,
20. veebruar 2009,
millega muudetakse määruse (EÜ) nr 2076/2005 II lisa seoses kalatoodete impordiga Kamerunist
(EMPs kohaldatav tekst)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse Euroopa Parlamendi ja nõukogu 29. aprilli 2004. aasta määrust (EÜ) nr 853/2004, millega sätestatakse loomset päritolu toidu hügieeni erieeskirjad, (1) eriti selle artiklit 9,
võttes arvesse Euroopa Parlamendi ja nõukogu 29. aprilli 2004. aasta määrust (EÜ) nr 854/2004, millega kehtestatakse erieeskirjad inimtoiduks ettenähtud loomsete saaduste ametlikuks kontrollimiseks, (2) eriti selle artiklit 16,
ning arvestades järgmist:
(1)
Määruse (EÜ) nr 854/2004 artikli 11 lõikes 1 on sätestatud, et loomseid saaduseid imporditakse üksnes sellest kolmandast riigist või kolmanda riigi osast, mis on kõnealuse määruse kohaselt koostatud loetelus.
(2)
Komisjoni 5. detsembri 2005. aasta määruses (EÜ) nr 2076/2005 (millega nähakse ette üleminekumeetmed Euroopa Parlamendi ja nõukogu määruste (EÜ) nr 853/2004, (EÜ) nr 854/2004 ja (EÜ) nr 882/2004 rakendamiseks) (3) on erandina määruse (EÜ) nr 854/2004 artikli 11 lõikest 1 sätestatud, et teatavatel tingimustel võivad liikmesriigid lubada kalatoodete importi kõnealuse määruse II lisas loetletud kolmandatest riikidest.
(3)
Need kolmandad riigid, kus ei ole veel toimunud ühenduse kontrolli, et uurida nende sanitaartingimusi ja seda, kas nende pädevate asutuste teostatavad kontrollid vastavad ühenduse õigusaktides sätestatud nõuetele, on loetletud määruse (EÜ) nr 2076/2005 II lisas. Kamerun on praegu kantud määruse (EÜ) nr 2076/2005 II lisasse.
(4)
Ühenduse kontrollkäigu ajal Kameruni 2003. aastal avastati tõsiseid puudujääke kalatoodete käitlemise sanitaarnõuetes ning kõnealuse kolmanda riigi pädevate asutuste suutlikkuses kalatooteid usaldusväärselt kontrollida. Seega ei saa Kamerun pakkuda vajalikke tagatisi, et kalatooted on saadud tingimustes, mis on samaväärsed ühenduses kalatoodete tootmist ja turuleviimist reguleerivate sätetega. Kontrollimise järel peatas Kamerun oma kalatoodete ekspordi Euroopa Ühendusse.
(5)
Pärast 2004. aastat ei ole Kameruni pädev asutus teavitanud ühendust sellest, kuidas on edenenud 2003. aasta puudujääkide kõrvaldamiseks võetud parandusmeetmete rakendamine. 2008. aastal keeldus Kamerun ühenduse kohapealsest kontrollist, väites, et Kameruni kalatöötlusettevõtted ega kalalaevad ei kavatse lühemas perspektiivis ühendusse kalatooteid eksportida.
(6)
Kalatoodete importi Kamerunist ühendusse ei tohiks seega enam lubada.
(7)
Määrust (EÜ) nr 2076/2005 tuleks seetõttu vastavalt muuta.
(8)
Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 2076/2005 II lisa asendatakse käesoleva määruse lisaga.
Artikkel 2
Käesolev määrus jõustub kolmandal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 20. veebruar 2009

Labels: 5
0
3
6
18